Ir-Regolament tal-Kummissjoni (KEE) Nru 3237/81
tat-12 ta’ Novembru 1981
li jemenda r-Regolament (KEE) Nru 1842/81 li jippreskrivi regoli dettaljati għall-implimentazzjoni tar-Regolament (KEE) Nru 1188/81 rigward ir-regoli ġenerali għall-għoti ta’ rifużjonijiet aġġustati fil-każ ta’ ċereali esportati fil-forma ta’ ċertu xorb spirituż
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2727/75 tad-29 ta’ Ottubru 1975 fuq l-organizzazzjoni komuni tas-suq fiċ-ċereali [1], kif l-aħħar emendat bir-Regolament (KEE) Nru 1949/81 [2], u partikolarment Artikoli 16(6) u 24 tiegħu,
Wara li kkunsidrat ir-Regolament tal-Kunsill (KEE) Nru 1188/81 tat-28 ta’ April 1981 li jippreskrivi regoli ġenerali għall-għoti ta’ rifużjonijiet aġġustati fil-każ ta’ ċereali esportati fil-forma ta’ ċertu xorb spirituż u l-kriterji għall-iffisar ta’ l-ammont ta’ dawn ir-rifużjonijiet u li jemenda r-Regolament (KEE) Nru 3035/80 dwar ċerti prodotti mhux koperti b’Anness II mat-Trattat [3], u partikolarment Artikolu 12 tiegħu,
Billi r-Regolament tal-Kummissjoni (KEE) Nru 1842/81 [4] jipprekrivi regoli dettaljati li għandhom ikunu applikati meta jingħataw rifużjonijiet fil-każ ta’ ċereali esportati fil-forma ta’ ċertu xorb spirituż;
Billi Artikolu 26 tar-Regolament tal-Kummissjoni Nru 2730/79 [5], kif l-aħħar emendat bir-Regolament (KEE) Nru 2646/81 [6], jipprovdi għall-ħlas ta’ rifużjonijiet bil-quddiem meta l-prodotti jitpoġġew ġewwa maħżen ta’ l-ikel; billi f’dawk il-każijiet min jieħu ħsieb il-maħżen għandu jintrabat li juża l-prodotti bħala provisti għall-ikel ġewwa l-Komunità; billi x-xorb kopert bir-Regolament (KEE) Nru 1842/81 għandu jitqies li kien esportat meta tqiegħed f’dawk l-imħażen;
Billi jista’ jiġri li prodotti għall-ikel ma jaslux fid-destinazzjoni tagħhom; billi, f’dawk il-każijiet, ir-rifużjoni għandha titħallas jew għandu jitħallas ammont fiss; billi għal dawk il-prodotti d-dispożizzjonijiet ta’ Artikoli 26 sa 29 tar-Regolament (KEE) Nru 2730/79 għandhom japplikaw;
Billi l-aktar informazzjoni reċenti disponibbli għall-Kummissjoni hija li d-definizzjonijiet f’Artikolu 17 tar-Regolament (KEE) Nru 1842/81 ma jqisux sewwa l-prattiċi eżistenti fl-Istati Membri li jipproduċu l-whisky; billi r-Regolament għandu konsegwentement ikun emendat;
Billi l-miżuri provduti f’dan ir-Regolament huma skond l-opinjoni tal-Kumitat tal-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1842/81 huwa hawnhekk emendat kif ġej:
1. Il-paragrafu li ġej jiżdied ma’ Artikolu 12:
"3. Prodotti li tpoġġew f’maħżen ta’ l-ikel approvat bis-saħħa ta’ Artikolu 26 tar-Regolament (KEE) Nru 2730/79 għandhom ikunu kunsidrati wkoll bħala li kienu esportati.
Meta l-prodotti ikunu tpoġġew f’dawk l-imħażen, id-dispożizzjonijiet ta’ l-Artikoli 26 sa 29 tar-Regolament msemmi hawn fuq għandhom jgħoddu mutatis mutandis."
2. Artikolu 17 huwa mibdul b’dan li ġej:
"Artikolu 17
Għall-iskop ta’ Artikolu 16
(a) "whisky magħmul mill-qamħ" ifisser whisky magħmul minn 15 % xgħir jew kwantità ekwivalenti ta’ xgħir tal-birra u 85 % ċereali;
(b) "whisky tax-xgħir tal-birra" tfisser whisky magħmul esklussivament minn xgħir tal-birra;
(ċ) "whiskey Irlandiż tal-lampik" ifisser whisky magħmul mix-xgħir u xgħir tal-birra, b’ta’ lanqas terz xgħir tal-birra;
(d) il-perċentwal tat-tipi varji ta’ ċereali impjegati fil-manifattura ta’ xorb spirituż msemmi f’Artikolu 13(2) għandu jkun determinat billi jitqiesu l-kwantitajiet totali tat-tipi varji ta’ ċereali impjegati fil-manifattura tax-xorb spirituż msemmija f’Artikolu 2 tar-Regolament (KEE) Nru 1188/81."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Artikolu 1(2) għandu jgħodd b’effett mil-1 ta’ Lulju 1981.
Artikolu 1(1) għandu japplika, fuq talba mill-parti konċernata, b’effett mill-istess data.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta’ Novembru 1981.